CELEX: 62018TN0625
Language: hu
Date: 2018-10-10 00:00:00
Title: T-625/18. sz. ügy: 2018. október 10-én benyújtott kereset – FT kontra ESMA

14.1.2019   
            
            
               HU
            
            
               Az Európai Unió Hivatalos Lapja
            
            
               C 16/46
            
         
      2018. október 10-én benyújtott kereset – FT kontra ESMA
      (T-625/18. sz. ügy)
      (2019/C 16/57)
      Az eljárás nyelve: angol
      
         Felek
      
      
         Felperes: FT (képviselő: S. Pappas ügyvéd)
      
         Alperes: Európai Értékpapírpiaci Felügyeleti Hatóság (ESMA)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Értékpapírpiaci Hatóság (ESMA) ügyvezető igazgatójának a 2018. augusztus 9-i ESMA41–137–1154. sz. határozatát, amellyel az ESMA az F-39/14. sz. ügyben a részéről felmerült költségekkel összefüggésben 12 000 euró összeg megtérítését kéri;
               
            
                  —
               
               
                  semmisítse meg az ESMA által ehhez kapcsolódóan 2018. augusztus 10-én kibocsátott 4440180170. sz. terhelési értesítést;
               
            
                  —
               
               
                  az ESMA-t kötelezze a saját és a felperes részéről a jelen eljárásban felmerült költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első, a költségvetési rendelet (1) 98. cikkének, az ESMA költségvetési rendelet (2) 60. cikkének, a Törvényszék eljárási szabályzata 170. cikkének, valamint jogvita feleit megillető fegyveregyenlőség elvének a megsértésére alapított jogalap, amennyiben a felperessel szemben állítólagosan fennálló és a vitatott jogi aktusban követelt tartozás összegét nem a Törvényszék állapította meg a hivatkozott 170. cikknek megfelelően.
               
            
                  2.
               
               
                  A második, arra alapított jogalap, hogy az alperes által követelt költségek nem téríthetők meg, mivel az ilyen kérelem benyújtására nyitva álló észszerű határidő letelt.
               
            
                  3.
               
               
                  A harmadik, a felperestől követelt összeg tekintetében az alperes által elkövetett nyilvánvaló értékelési hibára alapított jogalap, amennyiben a követelt 12 000 euró összeg túlzott mértékű.
               
            
         (1)  Az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet (HL 2018. L 193., 1. o.).
      
         (2)  Az Európai Értékpapírpiaci Felügyeleti Hatóság költségvetési rendeletéről szóló ESMA/2014/MB/38. sz. igazgatótanácsi határozat.